南吕・骂玉郎过感皇恩采茶歌为酸斋解嘲
作者：张可久
朝代：元

paragraphs: 君王曾赐琼林宴，三斗始朝天，文章懒入编修院。
红锦笺，白苎篇，黄柑传。
学会神仙，参透诗禅。
厌尘嚣，绝名利，近林泉。
天台洞口，地肺山前。
学炼丹，同货墨，共谈玄。
兴飘然，酒家眠。
洞花溪鸟结姻缘，被我瞒他四十年，海天秋月一般圆。
杨驹儿墓园莓苔生满苍云径，人去小红亭，题情犹是酸斋赠。
我把那诗韵赓，书画评，栏干凭。
茶灶尘凝，墨水冰生。
掩幽扃，悬瘦影，伴孤灯。
琴已亡伯牙，酒不到刘伶。
策短藤，乘暮景，放吟情。
写新声，寄春莺。
明年来此赏清明，窗掩梨花庭院静，小楼风雨共谁听？。